Mina Hadjian

Mina Helene Hadjian (, født 1975) er en norsk programleder. Hennes far er iransk og hennes mor er norsk. 

Hadjian er mest kjent som programleder for det kontroversielle programmet Mina på NRK P3. Programserien til Hadjian på P3 var en av NRKs mest suksessrike satsinger mot en målgruppe utenfor veletablerte sosiale lag. Hennes fritt-talenhet og direkte form i programmene skapte flere konflikter, særlig overfor grupperinger utenfor programmets målgruppe.

I begynnelsen av 2008 og inntil april samme år var hun programleder på Radio Tango, der hun hadde et program mellom 15 og 17 hver dag.Radio Tango: Mina på Radio TangoDagbladet: – Hvis du ikke orker mer nedlatende radio, hør på meg  

Fra 2011 jobbet Hadjian med pilotprosjektet Radio Inside i Halden Fengsel. I november 2013 stiftet hun Foreningen Røverhuset for å videreføre satsingen på radiosendinger av og for innsatte i norske fengsler. Røverhuset er organisasjonen som står bak produksjonen av RøverRadion. Per 2019 ble produsert RøverRadion i Oslo, Bredtveit, Sarpsborg, Eidsberg og Halden fengsel, og kringkastes på NRK P2 og på podkast.

 Bakgrunn 
Hadjian flyktet fra Iran i 1979. Først bodde familien i London og flyttet til Kråkerøy i Fredrikstad da hun var 8 år gammel. Hun har studert markedsøkonomi på Norges Markedshøyskole i Oslo og Marketing Communications, fransk og italiensk på Greenwich University i London. 

 Yrkesliv 

 Tidlig karriere 
Før hun ble ansatt i NRK var hun produsent/regissør i MTV Europe i London. Hun har også jobbet i Kanal 24 og NRJ.

 NRK 
Etter hvert ble Hadjian programleder i NRK P3. Høsten 2006 kunngjorde hun at hun ønsket å flytte fra Trondheim og tilbake til Oslo. Etter en tid kom kontrabeskjeden om at hun ville fortsette som programleder i P3 og derfor måtte bli i Trondheim. Hun var angivelig omstridt blant kolleger i NRK på grunn av at hun ga uttrykk for følelser på direkten, og formidlet dette til lytterne.

I november 2006 ble det sendt et «reklameinnslag» på NRK-programmet med ordlyden «Hei, dette er Veronica Orderud, og jeg hører på Mina hver dag. Om du ikke gjør det samme, kommer jeg og dreper deg!»

I mars 2007 intervjuet hun Marianne Aulie under en direktesending hvor Aulie anklaget artist Morten Abel og regissør Marius Holst for å ha forsøkt å voldta henne på midten av 1990-tallet.Aftenposten: Navnga to kjendiser som sexovergripere Etter uttalelsene til Aulie var Hadjian kraftig preget og felte en tåre under sendingen. Jahn Otto Johansen og andre NRK-kjendiser reagerte, og Johansen uttalte «Hun ødelegger for NRK». Redaksjonssjef Tone Donald uttalte til Side2 at «Hun driver med bekjennelsesradio, hvor hun blant annet forteller hvordan hun har det, som i dag. Jeg ønsker at Mina selv kan fortelle om sine følelser.»

Hadjian debuterte på NRK TV mandag 16. april 2007 i programmet Usett: Mina. Programmet fikk terningkast 1 av VG, og VG.nett skrev 17. april 2007 at Mina skal «tatovere terning-1-eren i rumpesprekken», kanskje for å gjøre en tilnærmelse til Ari Behns påståtte tatovering av terning-6-eren på skulderen.

I juni 2007 ble hun ble felt på fem punkter i Pressens Faglige Utvalg, for hets mot Terje Søviknes (Frp). Han sier han opplever intervjuet som det verste han har vært utsatt for i mediene noensinne. Det var en enstemmig avgjørelse fra PFU, som felte NRK på fem punkter.Aftenposten: Brøt god presseskikkAftenposten: Slutt for P3-Mina

 Konflikten i P3 
Den 17. oktober 2007 ble det kjent at hun hadde fått sparken i P3. Bakgrunnen var at det under andre del av det direktesendte programmet «Mina» oppstod tekniske problemer. Hun valgte da å skjelle ut P3 for å være uprofesjonelle, i tillegg til å la det gå utover sin produsent. P3 reagerte med å innstille ukas sendinger, og fylte deretter sendeflaten med en vikar fra nattredaksjonen til P3. Like etter kom det endelige svaret om at hun hadde fått sparken. «Vi har avsluttet samarbeidet med Mina. Det skyldes personlige forhold og samarbeidsproblemer over lengre tid. Ut over det kan jeg ikke gå i detaljer», uttalte Tone Donald, redaksjonssjef i P3 i forbindelse med saken.

Sendeflaten som tidligere var brukt av Mina ble tatt over av underholdningsprogrammet Radioresepsjonen.

 Mellom P3 og RøverRadion 
I 2008 lanserte Hadjian nettsiden minarki.com, hvor hun var programleder og blogger. Nettsiden bestod av ukentlige videoklipp der Mina tester karmaen til kjente mennesker, hun skal også blogge og snakke på radio. Fra 2008 til 2010 Hadjian var en av programlederne for talkshowet Studio 5 på som gikk på tv-kanalen FEM.Dagbladet: Eli Hagen mister jobben I 2010 var Hadjian en av kjendisene i TVNorges kjendisversjon av 71° nord.

 RøverRadion 
Fra 2011 drev Hadjian pilotprosjektet Radio Inside i Halden Fengsel. Dette var et av få radioprogram i verden som lages av innsatte i et fengsel og som sendes på utsiden av murene. I 2013 opprettet Mina Foreningen Røverhuset som produserer RøverRadion som både sendes som radio og er tilgjengelig som podcast. Innsatte i fem norske fengsler er med å lage programmet. Siden 2017 har programmet en fast sendeplass på NRK P2. Både Hadjian selv og programmet mottatt flere priser. I 2024 ble det laget en dokumentarfilm om RøverRadion og hennes arbeid laget, "Mina og røverne". 

 Referanser 

 Eksterne lenker 

  Røverhuset.no

Kategori:Norske radioprogramledere
Kategori:Norske TV-programledere
Kategori:Programledere for TVNorge
Kategori:Programledere for NRK Radio
Kategori:71 grader nord kjendis-deltakere
Kategori:Farmen kjendis-deltakere
Kategori:Personer fra Teheran
Kategori:Personer fra London
Kategori:Personer fra Fredrikstad kommune
Kategori:Fødselsdato ikke oppgitt